Ce pensie vor primi românii după recalculare? Şeful Casei Naționale de Pensii Publice (CNPP), Daniel Baciu, a vorbit pe larg despre acest subiect. Sunt vizați în mod special pensionarii cu indemnizația socială minimă, de 1.200-1.500 lei, dar şi cu stagii de cotizare foarte mari.
Şeful CNPP a spus ce pensie vor primii românii după recalculare
Şeful Casei Naționale de Pensii Publice (CNPP) spune că aceşti români vor avea de câştigat. Mai mult, vor exista și anumite cazuri în care pensiile se vor dubla.
Este vorba despre pensiile care sunt foarte mici în momentul de față, chiar în zona indemnizației sociale minime, unde sunt stagii de cotizare foarte mare.
Astfel, oamenii care au o pensie de aproximativ 1.200-1.500 de lei vor avea creșteri foarte mari. Este vorba despre majorări de "70%-80% câte o dată, chiar și mai mari", susține șeful CNPP.
"Cred că avem și cazuri de genul acesta, acolo unde pensiile în momentul de față sunt foarte mici, chiar în zona indemnizației sociale minime, unde sunt stagii de cotizare foarte mare.
Asta înseamnă oameni care au o pensie în jur de 1.200-1.500 de lei în momentul de față în plată și au lucrat peste 35 de ani. Acolo intervin punctele de stabilitate și acolo pensiile vor avea creșteri foarte mari, de 70%-80% câte o dată, chiar și mai mari", a explicat Daniel Baciu la Antena 3.
De la 1 septembrie 2024 va intra și cea de-a doua recalculare pentru pensii
Amintim că de la 1 septembrie 2024 va intra și cea de-a doua recalculare pentru pensii, odată cu intrarea în vigoare a noii legi.
În momentul de față, autoritățile române reevaluează veniturile tuturor pensionarilor din țară.
Se estimează că aceștia vor beneficia de o majorare a pensiei, cuprinsă între 1% și 100%.
Criteriile utilizate pentru recalcularea pensiilor suferă modificări semnificative.
Conform informațiilor sosite de la Guvern, această reevaluare va elimina toate inechitățile din sistemul de pensii.
Printre cei care vor beneficia cel mai mult se numără pensionarii cu un istoric extins de cotizare.
Aceștia vor primi puncte de stabilitate, care vor contribui semnificativ la majorarea valorii pensiilor lor.
Asigurări au venit și de la fostul șef al Casei Naționale de Pensii Publice, Doina Pârcălabu.
Aceasta a confirmat majoritatea pensiilor vor avea creșteri, unele chiar substanțiale.